José Mourinho

José Mário dos Santos Mourinho Félix (portugalski izgovor: [ʒuzɛ moɾiɲu]; rođen 26. januara 1963) portugalski je nogometni trener. Trenutno je trener Benfice.

Dao je sebi nadimak "The Special One" ("Posebni"), što su kasnije britanski mediji često koristili, te je ovo postao njegov zvanični nadimak.

Karijera
Sin portugalskog golmana Joséa Félixa Mourinha, počeo je kao igrač, ali je bio nezadovoljan svojom karijerom i prešao na treniranje. Nakon što je kratko vrijeme radio kao asistent menadžera i trener mlade ekipe početkom 1990-ih, postao je prevodilac Bobbyju Robsonu. Mourinho je mnogo naučio od trenera veterana i radio s njim u Sportingu i Portu prije nego što je s njim otišao u Barcelonu.

Benfica, Leiria, Porto
Počeo je s treniranjem i odmah impresionirao u svojim kratkim ali uspješnim trenerskim mandatom u Benfiki i União Leiria. Vratio se u Porto 2002, ovog puta kao glavni trener, i napravio od Porta sjajan tim, osvojivši Portugalsku ligu, Kup Portugala i Kup UEFA 2003. Najveći uspjeh slijedi u 2004. kad je Mourinho vodio ekipu do vrha lige po drugi puta i osvojio najveći trofej u evropskom klupskom nogometu, UEFA Ligu prvaka.

Chelsea
Mourinho je preselio u Chelsea sljedeće godine i osvojio dva uzastopna naslova Premier lige u 2005. i 2006., između ostalih domaćih priznanja. Mourinho često svojim izjavama izaziva kontroverze, ali svojim uspjesima u Chelseau i Portu se razvio u jednog od najboljih svjetskih nogometnih menadžera, te je izuzetno cijenjen od kolega i medija.

Osim toga, imenovan je za najboljeg svjetskog nogometnog menadžera od Međunarodne federacije nogometne historije i statistike (IFFHS) za sezone 2004-05 i 2005-06.

Internazionale
mini|upright|Mourinho s Interom 2008.

Nakon što se razišao sa Chelseajem, preselio se u Serie A, potpisavši trogodišnji ugovor sa Internazionaleom sredinom 2008. U roku od tri mjeseca, on je osvojio svoj prvi italijanski trofej, Supercoppa Italiana, i završio svoju prvu sezonu u Italiji, osvojivši naslov prvaka Serie A.

Na ljeto 2009. produžio je ugovor s Interom do 2012., uz povećanje plate na 11.7 miliona €, što ga je učinilo najplaćenijim nogometnim trenerom.

Nepobjedivost
Mourinho je nepobjediv na domaćem terenu. Trenutno drži rekord od nevjerovatnih 132 meča bez poraza na domaćem terenu sa svojim timovima (38 sa Portom, 60 sa Chelseaom i 34 sa Interom). Zadnji put je kući poražen sa Portom 23. februara 2002.

Lični život
Mourinho je upoznao svoju suprugu Tami kada su bili tinejdžeri u Setúbalu, u Portugalu, i oženio je 1989.> Svoje prvo dijete, kćer Matilde, dobio je 1996., a prvog sina, Jose Jr., četiri godine kasnije. Mourinho, iako je posvećen nogometu, opisuje svoju porodicu kao središte svog života i primijetio je da: "najvažnija stvar je moja porodica i biti dobar otac."

Mourinho se bavi i dobrotvornim radom, pomažući mladima, ujedinjavanjem izraelske i palestinske djece kroz nogomet i donirajući njegov "sretni" sako, što je donijelo zaradu od 22.000 £ za dobrotvorne svrhe.

Nadaleko poznat po svojoj snažnoj osobnosti, profinjenim odijevanjem, i komentarima na press konferencijama, Mourinho je doživio slavu izvan nogometnih krugova, učesvovavši u reklamama za Samsung, American Express i Adidas, među ostalima. Neslužbena biografija Mourinha, pod naslovom "O Vencedor - de Setúbal Stamford Bridge" (Pobjednik - od Setúbala do Stamford Bridgea), bila je bestseller u Portugalu. Međutim, Mourinho nije htio odobriti biografiju i pokušao je, neuspješno, spriječiti objavljivanje knjige.http://64.233.183.104/search?q=cache:rVd4NVfv7w0J:www.telegraph.co.uk/sport/main.jhtml%3Fxml%3D/sport/2004/12/12/sfnfro12.xml+jose+mourinho+joel+neto+best+seller&hl=en&ct=clnk&cd=3&gl=uk

Dana 23. marta 2009. dobio je počasni doktorat na Tehničkom univerzitetu u Lisabonu za njegova dostignuća u nogometu.

Priznanja
Klupska priznanja
Porto
Primeira Liga: 2002/03, 2003/04.
Portugalski kup: 2002/03.
Portugalski superkup: 2003.
Kup UEFA: 2002/03.
UEFA Liga prvaka: 2003/04.

Chelsea
mini|upright|Mourinho kao trener Chelseaja u augustu 2014.

Premijer Liga: 2004/05, 2005/06, 2014/15.
FA kup: 2006/07.
Liga-kup: 2004/05, 2006/07, 2014/15.
FA Community Shield: 2005.

Inter 
Serie A: 2008–09, 2009/10.
Italijanski kup: 2009/10.
Italijanski superkup: 2008.
UEFA Liga prvaka: 2009/10.

Real Madrid
La Liga: 2011/12.
Kup kralja: 2010/11.
Španski superkup: 2012.

Manchester United
Liga-kup: 2016/17.
FA Community Shield: 2016.
UEFA Evropska liga: 2016/17.

Roma
Konferencijska liga: 2021/22.

Lična priznanja
Onze d'Or Evropski trener godine: 2005
FIFA Svjetski trener godine: 2010IFFHS Trener godine: 2004, 2005, 2010, 2012FA Premier League trener godine: 2004–05, 2005–06, 2014–15 FA Premier League trener mjeseca: novembar 2004, januar 2005, mart 2007Serie A trener godine: 2008–09, 2009–10Albo Panchina d'Oro: 2009–10 Miguel Muñoz Trofej: 2010–11, 2011–12UEFA Trener sezone: 2002–03, 2003–04UEFA Team of the Year Trener godine: 2003, 2004, 2005, 2010World Soccer Magazine Trener godine: 2004, 2005, 2010ESPN FC 9. Najbolji Trener svih vremena: 2013France Football 13. Najbolji Trener svih vremena: 2019BBC Sportska ličnost godine (trener): 2005La Gazzetta dello Sport čovjek godine 2010Globe Soccer Trener godine: 2012Portugalski Trener vijeka: 2015 FPF Portugalski Trener godine:' 2017

Reference

Vanjski linkovi

Mourinhova statistika  na Soccerbaseu''
José Mourinho na Internet Movie Databaseu

Kategorija:Rođeni 1963.
Kategorija:Živi ljudi
Kategorija:Biografije, Setubal
Kategorija:Portugalski nogometni treneri
Kategorija:Treneri Benfike
Kategorija:Treneri União Leirije
Kategorija:Treneri FC Porta
Kategorija:Treneri Chelseaja
Kategorija:Treneri Inter Milana
Kategorija:Treneri Manchester Uniteda
Kategorija:Treneri Tottenham Hotspura
Kategorija:Treneri Rome
Kategorija:Treneri osvajači UEFA Lige prvaka
Kategorija:Treneri osvajači Kupa UEFA / Evropske lige
Kategorija:Treneri osvajači UEFA Konferencijske lige